ตลอดทั้งวันประชาชนทั้งชาวไทยและชาวต่างชาติเดินทางเข้าร่วมงาน อุ่นไอรัก คลายความหนาว สายน้ำแห่งรัตนโกสินทร์ อย่างต่อเนื่อง  เพื่อรับบรรยากาศวิถีไทยยุคโบราณ
ตลอดทั้งวันประชาชนทั้งชาวไทยและชาวต่างชาติเดินทางเข้าร่วมงาน อุ่นไอรัก คลายความหนาว สายน้ำแห่งรัตนโกสินทร์ อย่างต่อเนื่อง  เพื่อรับบรรยากาศวิถีไทยยุคโบราณ

บรรยากาศงานอุ่นไอรัก คลายความหนาว สายน้ำแห่งรัตนโกสินทร์  ณ พระลานพระราชวังดุสิตและสนามเสือป่า ตลอดทั้งวันมีประชาชนทั้งชาวไทยและชาวต่างชาติ ทยอยเดินทางเข้าร่วมงานจำนวนมาก ซึ่งประชาชนส่วนใหญ่สวมใส่ชุดไทยโบราณ ที่เป็นเอกลักษณ์ประจำชาติ  ภายในงานได้ถูกเนรมิตขึ้นให้เป็นพื้นที่ในการจัดแสดงนิทรรศการ เรื่องราวประวัติศาสตร์ที่สำคัญ อาทิ สะพานพระพุทธยอดฟ้า เรือพระที่นั่งนารายณ์ทรงสุบรรณในรัชกาลที่ 9  เรือพระที่นั่งอนันตนาคราช  รวมถึงมีการจัดแสดงนิทรรศการน้ำกับชีวิตและภาพยนตร์สามมิติ ทำให้ประชาชนส่วนใหญ่ถ่ายภาพเก็บไว้เป็นที่ระลึก 
พร้อมกันนี้แต่ละสถานที่ที่มีการจัดแสดงขึ้น มีการตกแต่งด้วยดอกไม้นานาพันธุ์อย่างสวยงาม ประชาชนสามารถร่วมทำบุญได้ ด้วยการซื้อสลากมัจฉาพาโชคและสลากการกุศลเพื่อชิงของรางวัลมากมาย อีกทั้งในคืนนี้ยังมีการแสดงเริงรำวง  ชุด “สายธารแห่งความรักและศรัทธา” โดยวงดนตรีจากกรมประชาสัมพันธ์
 
นางอุมา มณีฉาย เป็นผู้ที่สวมใส่ชุดไทยโบราณ เปิดเผยว่า รู้สึกประทับใจที่ได้มาร่วมงาน และมีความชอบในงานเป็นอย่างมาก

นอกจากนี้ ภายในสนามเสือป่ายังเปิดให้ร้านค้าในพระบรมวงศานุวงศ์ ชิมอาหารจากตลาดบกวิถี 4 ภาคและตลาดน้ำ พร้อมทั้งมีหน่วยแพทย์พระราชทานในพระองค์คอยให้ความดูแลในเบื้องต้น 
สำหรับผู้ที่สนใจเข้าร่วมงาน อุ่นไอรัก คลายความหนาว สายน้ำแห่งรัตนโกสินทร์ สามารถเดินทางไปได้ทุกวันโดยไม่เสียค่าใช้จ่าย จนถึงวันที่ 19 มกราคม 2562 เวลา10.00 น.-21.00 น. ส่วนวันศุกร์และเสาร์ถึงเวลา 22.00 น.